## הברכות

1. מה למדנו מהכפילות של הפסוק: אם בחוקותי תלכו ואת מצוותי תשמרו, הרי זה אותו דבר?\_\_\_ בחוקותי תלכו – לימוד התורה ואת מצוותי תשמרו – קיום המצות.
2. מה פרוש "ונתתי גשמיכם בעיתם"?\_\_\_ שה' יתן את הגשמים בזמן.
3. מה הברכה ב"ונתתי גשמיכם **בעיתם**"?\_\_\_\_ א. כי חשוב לא רק שירד גשם, אלא שגם ירד בזמן המתאים, כשזה נצרך בדיוק לגידול התבואה. כי גשמים מאוחרים מדי יכולים לקלקל את התבואה. [רמב"ן, חזקוני] ב. שהגשם ירד בזמן שבני אדם בבית, ולא ייזוקו ממנו, כגון בליל שבת שכולם בבית. [רש"י].
4. מהי הברכה "וחרב לא תעבור בארצכם"?\_\_\_ שלא רק שלא תהיה מלחמה, אלא שאפילו צבאות של מדינות אחרות לא יעברו דרך ארץ ישראל על מנת להלחם בארץ אחרת.
5. מהי הברכה שממנה לומדים שעמ"י ינצח במלחמות?\_\_\_ "ורדפתם את אויבכם ונפלו לפניכם לחרב. ורדפו מכם חמישה מאה, ומאה מכם רבבה ירדופו"
6. מה הברכה ב"ואכלתם ישן נושן"?\_\_\_ שהפירות הישנים יהיו עוד יותר משובחים מהחדשים.
7. מה הברכה ב "ונתתי משכני בתוככם"?\_\_\_ בנין בית המקדש.
8. "ואשבור מוטות עולכם ואולך אותכם קוממיות" מהי הברכה?\_\_\_\_ שה' יסיר את שלטון הגוים מעלינו. ונהיה בקומה זקופה – בני חורין בארץ שלנו.
9. "אם בחוקותי תלכו". בזכות מה עם ישראל יזכה לריבוי הברכות הללו?\_\_\_\_ בזכות ש**כל** עמ"י ישמור ויעמול בתורה, ויקיים מצוות.
10. לפניך כמה מהברכות שעמ"י יזכה בהם. **הסבר אותם במילים שלך.** 
    1. **"ונתתי גשמיכם בעיתם"** \_\_\_\_ שהגשם ירד בזמן [בחורף]. וגם כשהוא יורד, הוא ירד בלילה בזמן שהאנשים נמצאים בבית.
    2. **"ועץ השדה יתן פריו"** \_\_\_\_\_ שאפילו אילנות הסרק עתידין לתת פרות לאכילה.
    3. **"והשיג לכם דיש את בציר ובציר ישיג את זרע"** \_\_\_\_ שתהיה ברכה ענקית בחקלאות שתצמח הרבה תבואה, ומרוב ריבוי של תבואה, האדם יתעסק בדיש [הפרדת גרעיני החיטה מהשיבולים] עד זמן בציר הענבים, ויהיה עסוק בבציר הענבים עד שיגיע זמן הזריעה.
    4. **"ואכלתם לחמכם לשובע"**\_\_\_\_ שאכילת מעט לחם, תתברך בבטן, והאדם יהיה שבע.
    5. **"ורדפו מכם חמישה מאה ומאה מכם רבבה ירדופו"**\_\_\_\_\_ שצה"ל יהיה כ"כ חזק שמעט חיילים יצליחו להביס הרבה חיילים.
    6. **"ורדפתם את אויבכם ונפלו לפניכם לחרב"**\_\_\_\_\_ שאוייבנו מרוב פחד, יברחו וימותו איש בחרב רעהו.
    7. **"ואכלתם ישן נושן וישן מפני חדש תוציאו"**\_\_\_\_ שהתבואה הישנה תהיה עוד יותר טובה מהתבואה החדשה, ונצטרך בכל שנה לרוקן את המחסנים, בשביל שיהיה מקום לכל התבואה.
    8. **"ונתתי משכני בתוככם"**\_\_\_\_ ה' יבנה את בית המקדש.
    9. **"ולא תגעל נפשי אתכם"\_\_\_\_** שה' לא יסלק את שכינתו מאיתנו. ולא יתרחק מאיתנו [ע"פ רש"י פסוק ל' ואונקלוס כאן]
    10. **"ואשבור מוטות עולכם"\_\_\_\_** שלא נהיה משועבדים לגויים, נהיה בני חורין. [ע"פ ברכת אהבת עולם]
    11. **"ואולך אתכם קוממיות"\_\_\_\_** שה' יתן גבורה בעם, להיות בני חורין ובקומה זקופה.
        * **יהי רצון שנזכה להמשך חזרת כל עם ישראל, לכל ארצו, מתוך תורתנו הקדושה, ומתוך כך נזכה שיתקיימו בנו כל הברכות.**

## הקללות

1. בלימוד הקללות שמנו דגש על הנקודות הבאות [חלקם מתוך החוברת של הרב גדי]  
   א. אין הקב"ה חפץ להביא עלינו את הקללות, אלא להזהיר אותנו בעונש חמור, על מנת שנרתע ולא נרצה לחטוא.  
   [הקללות מלמדות אותנו שיש דין ושי דיין, א"א לא לקיים את התורה ולא לקבל עונש על כך]   
   ב. הקללות לא באות על עברות קלות. אלא רק על עברות מאוד חמורות, ושרוב עמ"י חוטא בהן.  
   ג. מטרת הייסורים היא לעורר את האדם לשוב בתשובה.  
   ד. הקב"ה עושה חסד עם בנ"י ולא מביא עליהם את הקללות בבת-אחת אלא, בהדרגה ונותן להם אפשרות לחזור בתשובה.  
   ה. גם בתוך הקללות, ישנם נקודות של חסד כגון: "ושממו עליה אויבכם"   
   ו. לעולם לא יהיה הקב"ה חפץ לכלותינו. "ואף גם זאת בהיותם בארץ אויבהם לא מאסתים ולא געלתים לכלותם…"   
   ז. בסופו של דבר, הקב"ה יגאל אותנו. "וזכרתי את בריתי יעקוב ואף את בריתי יצחק…" "וזכרתי להם ברית ראשונים.."
2. האם הקב"ה באמת רוצה להביא עלינו את כל הקללות הללו?\_\_\_ לא, ח"ו. הקב"ה מזהיר אותנו בעונשים החמורים הללו, על מנת לגרום לנו שלא נרצה לחטוא.
3. הסבר: "את השחפת והקדחת **מכלות עיניים ומדיבות נפש**"?\_\_\_ מחלות קשות אשר גורמות למשפחה לציפיה גדולה שהחולה יתרפא [=מכלות עיניים] וכאשר הוא לא מתרפא ומת יש כאב לב וצער גדול של המשפחה [=מדיבות נפש] (רש"י).
4. מה הקללה "ושברתי את גאון עוזכם"?\_\_\_ חורבן בית המקדש [רש"י].
5. הסבר את הביטוי "ויספתי לייסרה אתכם שבע על חטאתיכם"?\_\_\_ המספר שבע מציין ריבוי, הרבה. והכוונה שהקב"ה יוסיף לנו הרבה מכות על החטאים שלנו [רשב"ם].
6. הסבר את הביטוי "**ואם תלכו עמי קרי**"?\_\_\_ [קרי=מקרה]. שעם ישראל למרות העונשים הקשים, ממשיך לחטוא ומסביר לעצמו שכל הדברים הקשים כגון הבצורת והמחלות הם רק במקרה ולא באמת מה'., וממילא הוא לא חוזר בתשובה.
7. "**ותם לריק כוחם** ולא תתן ארצכם את יבולה" פס' כ'. מדוע הרעב והבצורת קשים במיוחד במקרה זה. קרא את רש"י על פסוק זה והסבר אותו?\_\_\_ שאדם שלא טרח וזרע והשקיע שלא צמח לו כלום, אין בכך שום צער. אבל.... אדם שעמל, חרש, זרע, ניכש, כיסח, עדר ובא שדפון ומכה את כל התבואה שלו, זה גורם לו להיות שבור לגמרי ומרוקן מכוחותיו. [רש"י]
8. **"והשימותי אני את הארץ ושממו עליה אויביכם היושבים בה". למרות קללה נוראה זו שהארץ תהיה שממה, יש בה גם צד של חסד. מהו?\_\_\_ שבזמן שאנחנו לא בארץ, האויבים שלנו לא יצליחו להפריח אותה ולהצמיח את תבואתה ופירותיה. זוהי הברכה של ארץ ישראל שהיא נותנת את פירותיה בעין יפה רק לעם ישראל.**
9. "ואתכם אזרה בגוים". במה קללת גלות זו היא יותר קשה?\_\_\_ כי לא מדובר שכל עם ישראל ילך לגלות למקום אחד, ואז הם יכולים לעודד ולנחם אחד את השני אלא עם ישראל יהיה מפוזר ומפורד בין העמים.
10. "אז תרצה הארץ את שבתותיה כל ימי השמה **ואתם בארץ אויבכם**". מהו הקשר בין עונש הגלות ושממת הארץ לשמיטה?\_\_\_\_ על פי חז"ל אחת מהסיבות לעונש הגלות הוא כנגד שנות השמיטה שעמ"י לא קיים והארץ לא שבתה. ולכן עכשיו בגלות הארץ תשבות.
11. **האם הקב"ה יתן לזה שעמ"י יענש עד כדי כך שהוא יעלם מן העולם?\_\_\_ ח"ו, "ואף גם זאת בהיותם בארץ אויביהם, לא מאסתים ולא געלתים לכלותם להפר בריתי איתם כי אני ה' אלוקיהם".**
12. **למרות כל החטאים איזו זכות תעמוד לנו שהקב"ה יסלח לנו?\_\_\_ הזכות של ברית אבות. "וזכרתי את בריתי יעקוב…"**

## דיני ערכים והקדשות

1. מה זה ערכין?\_\_\_\_ כאשר אדם רוצה לתת לבית המקדש סכום כסף השווה לערכו.
2. למדנו, שמה גורם לאדם לרצות לתת כזה דבר? כנראה, הוא הרגיש מאוד נפלא בבית המקדש ועם הכהנים, ולאחר מכן הוא מרגיש שהוא רוצה להודות לה', רוצה לתת משהו למקדש, עד כדי כך שהוא מרגיש שהוא רוצה לתת את עצמו – את ערכו, הערך הכספי של נפשו.
3. מהו הערך של איש\אישה מגיל 20 עד 60?\_\_\_\_ זכר: 50 שקל כסף. נקבה:30 שקל כסף.
4. מהו הערך של ילד\ ילדה מגיל 5 עד 20?\_\_\_\_ זכר: 20 נקבה:10
5. מהו הערך של תינוק\תינוקת מגיל חודש ועד גיל 5?\_\_\_\_ זכר: 5 נקבה: 3
6. למדנו שאין הכוונה שהילד נותן את ערכו, אלא שאדם מבוגר אומר "ערך ילד זה עלי" וכד'.
7. מדוע רק מגיל חודש?\_\_\_ כי עד גיל חודש הילד נחשב "נפל", שעוד לא בטוח שהוא יחייה.
8. מהו הערך של מבוגר מגיל 60 ומעלה?\_\_\_\_ זכר:15 נקבה: 10
9. מה קורה אם לאחר שאדם נדר לתת את ערכו, הוא "הֶעְנִי", ואין לו כסף לתת את כל "ערכו"?\_\_\_ הכהן מעריך כמה האדם מסוגל לשלם, ואת זה הוא משלם.
10. כאשר אדם מקדיש בהמה טהורה, מה עושים איתה?\_\_\_ נותנים לבית המקדש.
11. ואם הוא הקדיש רק חלק מהבהמה?\_\_\_ מוכרים אותה לבית המקדש לצורכי קורבן, חוץ מאת אותו איבר שהאדם הקדיש שעליו הוא לא מקבל כסף. [רש"י].
12. אם אדם רוצה להחליף בהמה בבהמה אחרת לאחר שהקדיש, האם מותר לו?\_\_\_ "לא יחליפנו ולא ימיר אותו טוב ברע או רע בטוב"
13. מה קורה אם אדם כן המיר בהמה בבהמה?\_\_\_ "והיה הוא, ותמורתו, יהיה קודש"
14. מה קורה אם גילו שיש בבמה מום [פס' יא'-יב']?\_\_\_ הכהן מעריך את ערכה, ובכסף זה האדם קונה קורבן אחר.
15. האם אדם יכול לפדות בכסף בהמה שהוא הקדיש?\_\_\_ כן.
16. כמה הוא משלם?\_\_\_ את ערך הבהמה + חומש.

מדוע?\_\_\_ כדי שאנשים לא יקדישו, ויחזרו בם, יקדישו ושוב יחזרו וכו', קבעה התורה שמחיר פדיון הוא יהיה יותר גבוה.